Jakten på Rød Oktober (film)

Jakten på Rød Oktober (originaltittel The Hunt for Red October) er en amerikansk film fra 1990, basert på Tom Clancys roman Jakten på Rød Oktober (1984). Filmen er «inspirert av en ekstraordinær hendelse under den kalde krigen».Den sanne historien: Jakten på Rød Oktober (ikke lenger tilgjengelig på NRK)

Den er regissert av John McTiernan. Sean Connery har rollen som ubåtkaptein Marko Ramius og Alec Baldwin spiller Jack Ryan.

Historien er inspirert av en virkelig hendelse i Østersjøen i 1975. Mytterister tok i Riga havn kontroll over en jager fra den sovjetiske marinen og forsøkte å seile til Sverige. Sovjetiske fly angrep med skarpt på eller ved jageren og tvang den til å stanse 250 kilometer sørøst for Stockholm. I februar 1976 hadde CIA nok opplysninger om hendelsen til å informere president Gerald Ford.

 Sammendrag 
I november 1984 får den sovjetiske ubåtkapteinen Marko Ramius (spilt av Sean Connery) kommandoen over «Rød oktober» en ny sovjetisk ubåt i Typhoon-klassen. Ramius forlater havnen for å gjennomføre øvelser sammen med ubåten V. K. Konovalov, kommandert av Ramus' tidligere student kaptein Viktor Tupolev. Til sjøs dreper Ramius i hemmelighet offiser Ivan Putin, og gir ordre om at de skal utføre øvelser rett utenfor øst-kysten av USA. Den amerikanske ubåten USS «Dallas», som har til oppgave å identifisere og forfølge sovjetiske ubåter når de forlater sovjetiske havner, oppsporer «Rød oktober». Men «Dallas» mister øyeblikkelig kontakten når «Rød oktober» tar i bruk sin splitter nye teknologi.

Neste morgen orienterer CIA-analytiker og tidligere United States Marine Corps, Jack Ryan (spilt av Alec Baldwin) og viseadmiral James Greer (spilt av James Earl Jones) amerikanske myndigheter om «Rød oktober». Den amerikanske regjeringen frykter at Marko Ramius utgjør en kjernefysisk trussel. De oppdager også at nesten hele den sovjetiske marinen er sendt til Atlanterhavet for å senke «Rød oktober». Jack Ryan tror Ramius egentlig planlegger å bli en avhopper. Sikkerhetsrådgiver Jeffrey Pelt gir Ryan tre dager til å bekrefte hans hypotese, og Ryan blir sendt til et amerikansk hangarskip midt i Atlanterhavet. I mellomtiden gjetter Viktor Tupolev hvilken rute hans tidligere mentor planlegger, og Tupolev setter kurs for å avskjære «Rød oktober».

På grunn av handlingene til en ukjent sabotør på ubåten opplever «Rød oktober» funksjonsfeil under en risikofylt manøvrer gjennom et smalt undersjøisk område. «Dallas» oppdager ubåten planlegger sin egen avskjæringskurs. Ryan kommer om bord på «Dallas». Han forsøker å overtale kapteinen, kommandør Bart Mancuso, om å kontakte Ramius og finne ut av sovjeternes egentlige intensjoner. Den sovjetiske ambassadøren til USA informerer amerikanske myndigheter om situasjonen, og ber om hjelp til å senke «Rød oktober». Ordren blir sendt til den amerikanske flåten, inkludert «Dallas», som har lokalisert den sovjetiske ubåten.

Jack Ryan er imidlertid overbevist om at Ramius egentlig planlegger å hoppe av til USA sammen med sine offiserer. Ryan overbeviser kaptein Mancuso om å kontakte Ramius, og tilby sin assistanse. Ramius, overrasket over at amerikanerne gjettet planen hans korrekt, godtar planen deres. Deretter iscenesetter han en «nødsituasjon» med en atomreaktor på ubåten, og beordrer hele mannskapet å forlate ubåten. Jack Ryan, kaptein Mancuso og Ronald Jones kommer om bord, og Ramius ber om asyl for seg selv og resten av mannskapet sitt. «Rød oktober» blir plutselig angrepet av V. K. Konovalov.

Loginov, en undercover GRU-agent og den hemmelige sabotøren på «Rød oktober», dreper Vasily Borodin. Ryan dreper Loginov før Loginov rekker å detonere en missil. I mellomtiden gjør «Rød oktober» flere unnvikende manøvrer, noe som fører til at V. K. Konovalov blir ødelagt av sin egen avfyrte torpedo. Mannskapet på «Rød oktober», som nå er reddet til en amerikansk fregatt, ser en eksplosjon. Uvitende om den andre sovjetiske ubåten, tror mannskapet at Ramius har ofret seg selv og ødelagt «Rød oktober» for å unngå å bli kapret. Ryan og Ramius navigerer «Rød oktober» til en stor elv i nærheten av Maine. Ramius forteller om årsaken til at han hoppet av: Han fikk overlevert de egentlige planene for «Rød oktober», men kunne aldri støtte disse planene.

 Rolleliste 
 Sean Connery som kaptein Marko Aleksandrovich Ramius, kommandant på «Rød oktober».
 Alec Baldwin som Jack Ryan, CIA-etterretningsanalytiker, forfatter, og professor ved United States Naval Academy
 Scott Glenn som kommandør Bartolomeo Vito Mancuso, kommandant på USS «Dallas».
 Sam Neill som kaptein Vasily Borodin.
 James Earl Jones som viseadmiral James Greer
 Joss Ackland som ambassadør Andrei Lysenko, sovjetisk ambassadør til USA.
 Richard Jordan som Dr. Jeffrey Pelt, nasjonal sikkerhetsrådgiver.
 Tim Curry som Dr. Yevgeniy Konstantinovich Petrov, offiser på «Rød oktober».
 Boris Lee Krutonog som løytnant Viktor Slavin, offiser på «Rød oktober».
 Peter Firth som Ivan Yurievich Putin, offiser på «Rød oktober».
 Ronald Guttman som Alexander Melekhin, sjefingeniør på «Rød oktober».
 Stellan Skarsgård som kaptein Viktor Aleksievich Tupolev, øverstkommanderende på V.K. «Konovalov»
 Ronald Jones, sonaroperatør om bord på USS «Dallas»
 Michael Welden som kapteinløytnant Gregoriy Kamarov, navigatør på «Rød oktober»
 Anthony Peck som løytnantkommandør Philip Thompson på USS «Dallas»
 Daniel Davis som kaptein Charlie Davenport, kommandant på USS «Enterprise»
 Tomas Arana som Igor Loginov, undercover GRU-agent.

Referanser

 Eksterne lenker 



Kategori:Filmer lagt til militært miljø
Kategori:Thrillerfilmer fra USA
Kategori:Filmer fra 1990
Kategori:Filmer om den kalde krigen
Kategori:Filmer basert på bøker
Kategori:Engelskspråklige filmer
Kategori:Filmer basert på verk av Tom Clancy
Kategori:Filmer lagt til Atlanterhavet‎
Kategori:Nordflåten
Kategori:Ubåtfilmer